****

**Uddannelsesplan**

Indhold

[Uddannelsesplanens status 3](#_Toc182919815)

[Uddannelsesplanens indhold 3](#_Toc182919816)

[Grundoplysninger 3](#_Toc182919817)

[Sønderlandsskolen 3](#_Toc182919818)

[Sprogafdelingen 4](#_Toc182919819)

[Ansvar for praktikken 4](#_Toc182919820)

[Hverdagen på Sønderlandsskolen 4](#_Toc182919821)

[Hverdagen på Sprogafdelingen 5](#_Toc182919822)

[Sønderlandsskolen som uddannelsessted 6](#_Toc182919823)

[Praktiske informationer 6](#_Toc182919824)

[Forventninger til praktikkens parter 6](#_Toc182919825)

[Som praktikant på Sønderlandsskolen kan du forvente 7](#_Toc182919826)

[Som praktikant på Sønderlandsskolen forventer vi, at du 7](#_Toc182919827)

[Forventninger i forhold til tilstedeværelse på skolen 8](#_Toc182919828)

[Organisering og progression i praktikforløbet 8](#_Toc182919829)

[Mål og tilrettelæggelse af praktik 9](#_Toc182919830)

[Tredje studieår 9](#_Toc182919831)

[Fjerde studieår 10](#_Toc182919832)

[Kvalitetssikring og evaluering af praktikken 11](#_Toc182919833)

[Vejledning 11](#_Toc182919834)

[Bedømmelse af praktikken 11](#_Toc182919835)

[Referencer 11](#_Toc182919836)

# Uddannelsesplanens status

Uddannelsesplan for Sønderlandsskolen og Sprogafdelingen, Holstebro Kommune.

Uddannelsesplan godkendt i samarbejde med VIA University College.

Uddannelsesplan opdateret d. 19/11/2024.

# Uddannelsesplanens indhold

## Grundoplysninger

**Sønderlandsskolen**

Sønder Alle 25

7500 Holstebro

Tlf. 96115920

Mail: sonderlandsskolen@holstebro.dk

Hjemmeside: www.sonderlandsskolen.dk

**Sprogafdelingen**

Døesvej 54A

7500 Holstebro

Tlf. 20736181

På Sønderlandsskolen og Sprogafdelingen kan man afvikle sin 3. eller 4. års praktik.

### Sønderlandsskolen

Sønderlandsskolen er en af de tre byskoler i Holstebro. Vi er en alment dannende folkeskole med særligt fokus på musik, kunst og kultur. Skolen har ca. 550 elever fra 0. - 9. klasse.

Sønderlandsskolen har fire afdelinger: Indskolingen fra 0. - 3. klasse, mellemtrinnet fra 4. - 6. klasse og overbygningen fra 7. - 9. klasse. Hertil kommer skolens SFO. Hver afdeling har sin afdelingsleder samt lærere og pædagoger, der er dedikeret afdelingen.

Sønderlandsskolen består af tre afdelinger: Indskoling (0. - 3. kl.), Mellemtrin (4. - 6. kl.) og overbygning (7. - 9. kl.)

I overbygningen kan eleverne vælge mellem en række valgfag, hvoraf mange er kreative og lægger sig op ad skolens kunstneriske profil. Udover de obligatoriske valgfag har vi udbudt mindfulness, ekstra idræt og mediefag i 9. klasse.

Skolen vægter det gensidige og forpligtende arbejde med forældrene højt. Vi er proaktive i forhold til børn, der har brug for ekstra støtte.

Sønderlandsskolen har eget profilråd bl.a. med forældrevalgte medlemmer. Der er også tre forældrevalgte medlemmer fra Sønderlandsskolen i den fælles skolebestyrelse for skolerne i Holstebro by.

### Sprogafdelingen

Sprogafdelingen hører under Sønderlandsskolen, skolen er lokaliseret på Campus Sct. Jørgen på Døesvej 54a.

Sprogafdelingen blev oprettet i 2019 ved en sammenlægning af asylklasser og sprogklasser som før havde været på tre forskellige matrikler. Afdelingen modtager flersprogede elever som bor i Holstebro Kommune. Eleverne er fra 6-17 år gamle. Nogle af eleverne bor på Asylcentret i Holstebro, og går på skolen indtil deres asylsag er færdigbehandlet.

Elever med ophold i Danmark kan som udgangspunkt gå i Sprogafdelingen i 2 år med mulighed for forlængelse, hvis det skønnes fagligt relevant. I perioder har skolen også velkomst­klasser for elever, som må forventes at bo på Asylcenter i kort tid, inden de får besked om deres videre liv i Danmark.

### Ansvar for praktikken

Skoleleder, Rasmus Højlund Sørensen, har det helt overordnede ansvar for praktikken.

Den uddannelsesansvarlige og uddannelsesvejlederne varetager samarbejdet med læreruddannelsen og har det koordinerende ansvar for planlægningen af de studerendes praktik og efterfølgende ophold på uddannelsesskolen.

Uddannelsesvejleder på Sønderlandsskolen: Uddannelsesvejleder på Sprogafdelingen:
Jette Juul Nielsen Rikke Fjordbak Ravn
Tlf. 20934911 Tlf. 61783673
Mail: jett2992@hkcloud.dk Mail: rikk967k@hkcloud.dk

Skolen sikrer at uddannelseslærerne har linjefagsuddannelse i de undervisningsfag, som de studerende har praktik i.

## Hverdagen på Sønderlandsskolen

På Sønderlandsskolen er skole og SFO to sider af samme sag. SFO’ens pædagoger arbejder tæt sammen i teams med skolens lærere. Det giver børnene en bedre skoledag.

Det tætte samarbejde betyder, at vi på skolen har mulighed for at komme hele vejen rundt om barnet og udvikle det bedst muligt både fagligt og socialt. Det faste team omkring hver enkelt klasse i indskolingen består af både pædagoger og lærere.

På skolen bestræber vi os samtidig på at bruge pædagoger fra skolens SFO som vikarer.

De tre folkeskoler i Holstebro by har hver sin profil, som skal understøtte og styrke den almindelige folkeskoleundervisning.

På Sønderlandsskolen har vi et meget tæt samarbejde med Holstebro Musikskole. Derfor står musikprofilen allerede stærkt på skolen med blandt andet orkestre og kor. Samtidig oplever vi, at det at spille musik gør det nemmere at tilegne sig viden i f.eks. dansk og matematik.

Vi arbejder også med kunst og kultur mere bredt forstået. For os er det vigtigt at være en folkeskole, der har plads og gode tilbud til alle børn - også dem som ikke nødvendigvis synes, at musik er noget særligt.

Musik, kunst og kultur åbner sanser og gør verden større.

Vi arbejder med mangfoldige læringsmiljøer, hvor alle elever skal opleve at komme i privilegerede positioner. Vi har følgende målsætninger med den pædagogiske udvikling på Sønderlandsskolen:

* Forståelse for, at mangfoldigheden i børnegruppen på Sønderlandsskolen skal afspejles i undervisningen/daglig praksis.
* Vi har de børn vi har, og vi skal i fællesskab skabe deltagelsesmuligheder for alle, både hos medarbejdere og forældre.
* Vi sætter fokus på egen praksis og hvordan vi kan ændre/justere den ift. mangfoldighed.
* Vi tilbyder flere mangfoldige læringsmiljøer til børnene.
* Vi arbejder med ændring af læringsmiljøet for hele gruppen samtidig med stilladsering af individer.
* Flere børn skal opleve at komme i privilegerede positioner og derigennem få en større oplevelse af at lykkes.

## Hverdagen på Sprogafdelingen

I Sprogafdelingen undervises i basisdansk, engelsk, matematik, idræt, billedkunst, madkundskab og idræt. I alle fag er der fokus på sprog.

Der arbejdes ud fra STROF-modellen, modellen sikrer at eleverne mødes med struktur, genkendelighed og fagpersoner som har tid og rum til dem og deres livssituation. STROF-modellen står for Struktur, Tale og Tid, Ritualer, Organiseret leg, og Forældresamarbejde.

Vi samarbejder med kulturinstitutionen Resonerende Rum, som ofte besøger os, og skaber et trygt musisk rum med vores elever. Herigennem oplever de et fællesskab, som ellers kan være svært at opnå, når man endnu ikke har fælles sprog.

I lektionerne arbejdes der med, at eleverne så vidt som overhovedet muligt skal tale, lytte, skrive og læse i hver lektion, så det danske sprog bliver aktivt for eleven. Der arbejdes også med stor inddragelse af modersmål for at bygge på det skolefundament eleven allerede har. Der er meget stor forskel på elevernes skolefundament, nogle har gået i alderssvarende klasser i deres hjemland, mens andre har huller i deres skolegang på grund af krig eller flugt.

Eleverne kommer med vidt forskellige baggrunde, nogle er lige ankommet til Danmark og andre har været her i en periode, og har været i dansk almen klasse, men det vurderes at deres dansksproglige forudsætninger ikke er tilstrækkelige til at følge undervisningen i en dansk almen klasse.

Mange af eleverne er traumatiserede, de kan have oplevet krigshandlinger, flugt og/eller svigt af familiemedlemmer. Vi ser reaktioner som angst for fremtiden, elever som trækker sig fra fællesskabet eller er i konstant alarmberedskab, specielt hos elever fra asylcentret i perioder hvor deres egen sag eller klassekammeraters sag er tæt på afgørelse.

Elevernes situation og baggrund smitter naturligvis af på deres måde at være på i klasserummet. Du vil derfor kunne opleve at møde elever, som ikke altid er læringsparate, eller som ikke kan koncentrere sig i undervisningen, og derfor skaber uro. Du kan derfor forvente at blive udfordret i din klasseledelses­kompetence, og du skal være forberedt på at relationsarbejdet er meget krævende, men også utroligt givende.

## Sønderlandsskolen som uddannelsessted

På Sønderlandsskolen er arbejdet omkring eleverne organiseret i teams, det kan være teams i afdelingerne (indskoling, mellemtrin og udskoling) og i årgangs/klasseteams.

På Sprogafdelingen arbejder vi i teams om de klasser, som aktuelt er på afdelingen. Elevtallet og derfor antallet af klasser varierer meget hen over et skoleår.

Som praktikant kan du forvente at tirsdag er mødedag, hvor arbejdstiden er frem til 16:45. Møder kan også forekomme andre dage.

Som praktikant deltager du i lærermøde, afdelingsmøde, teammøde, pædagogiske arrangementer og eventuelle skole/hjem samtaler. Derudover vil det være muligt at deltage i andre arrangementer i forbindelsen med klassen.

Efter endt praktikperiode er der mulighed for at holde kontakten, og du er som tidligere praktikant altid velkommen på skolen fx i forbindelse med indsamling af empiri eller hvis skolen har et pædagogisk arrangement, som har din interesse. Brug os gerne som sparringspartner i forbindelse med dit bachelorprojekt, men vær opmærksom på, at der skal indhentes samtykke fra forældrene forud for dataindsamling.

På Sønderlandsskolen har du som praktikant som udgangspunkt mange timer i én klasse. Men du kan, alt efter dit praktikbærende fag og øvrige undervisningsfag, have timer i flere klasser.

På Sprogafdelingen har du alle timer i én klasse for at give dig mulighed for at skabe en god relation til elever med en anden baggrund.

## Praktiske informationer

Du får en computer stillet til rådighed af skolen, og får adgang til skolens portaler via dit Uni-Login.

Ved sygdom gives besked til afdelingsleder og undervisningslærere mellem kl. 6:45 og 7:00. Telefonnumre og yderligere praktiske informationer udleveres ved første besøg.

I forbindelse med din praktik er du omfattet af tavshedspligt, både før under og efter din praktikperiode. Før din praktik vil der blive indhentet børneattest.

## Forventninger til praktikkens parter

4 uger før blokpraktikkens start mødes de studerende med de respektive uddannelseslærere på den studerendes initiativ, hvor rammer og praktikskema for praktikforløbet aftales og gensidige krav og forventninger til praktikforløbet afklares. Det vil også her blive præsenteret hvilke portaler der er tilgængelige på de forskellige trin.

Under praktikforløbet støtter, modellerer og vejleder uddannelseslæreren de studerende i arbejdet med at opfylde færdighedsmålene på det pågældende praktikniveau.

Under eller evt. efter praktikforløbet tilbyder skolen, at de studerende kan deltage i skole/hjem samtaler og/eller andre arrangementer med relevans for de studerendes studieforløb.

Den studerende kan forvente at tirsdage er lange dage, her vil afdelingsmøder og teammøder oftest ligge, men der kan også være relevante møder andre dage, ligesom den studerende forventes at deltage i fx pædagogiske aftner, hvor skolen samles om et relevant tema.

Uddannelseslærerne er de studerendes centrale samarbejdspartnere på uddannelsesskolen, men derudover kan de studerende forvente, at særligt uddannelsesvejlederen, men også det øvrige lærerteam omkring relevante klasser kan spille en aktiv rolle i samarbejdet omkring de studerendes praktikforløb.

### Som praktikant på Sønderlandsskolen kan du forvente

* At hele skolen tager imod dig som praktikant og giver dig mulighed for at deltage i skolens fællesskab og skolens samlede virksomhed.
* At du får de relevante oplysninger og informationer i god tid før praktikkens start.
* At du mødes af engagerede og imødekommende uddannelseslærere, der er fagligt rustede til at støtte dig i din læreproces og har kendskab til praktikkens kompetenceområder.
* At du bliver vejledt og bedømt på baggrund af praktikkens kompetenceområder.
* At vi giver plads og mulighed for, så vidt det kan lade sig gøre, at du kan deltage i skolens øvrige virksomhed.

### Som praktikant på Sønderlandsskolen forventer vi, at du

* Møder ind i klassen 7:50, hvis du har første undervisningstime.
* Forholder dig til skolens eksisterende kultur- og værdigrundlag.
* Udviser en anerkendende tilgang til elever, forældre og kollegaer.
* Møder velforberedt, er lydhør, reflekterende og arbejder seriøst med din egen læreproces.
* Præsenterer dig selv og dine planer for praktikken i et forældrebrev på Aula, når din praktik starter.
* Er den udfarende kraft i forhold til opstart og forløb herunder:
	+ kontakter uddannelseslærer i god tid før forløbets start.
	+ fører logbog eller anden registrering af observationer og spørgsmål i forbindelse med det, du ser/oplever på skolen, som kan gøres til genstand for diskussion i praktikgruppe og med uddannelseslærer.
	+ er villig til at fungere som sparringspartner for din gruppe og klassens øvrige lærere.
	+ udarbejder lektionsplan før hver undervisningstime
	+ at undervisningsplaner og lektionsplaner er skriftliggjort forud for undervisningen/praktiktimerne - og at uddannelseslæreren er bekendt med dem.
	+ tager ansvar i forbindelse med planlægning, gennemførelse og evaluering af undervisningen.

### Forventninger i forhold til tilstedeværelse på skolen

Med henblik på mødepligt og evt. fravær underlægges de lærerstuderende de samme krav som skolens lærere. Tilsvarende forventes der den samme grad af deltagelse i undervisningen, møder, arrangementer og øvrige aktiviteter som for skolens lærere.

Studerende deltager i pædagogiske dage og omlagte uger i det omfang, det er relevant og vedkommende.

## Organisering og progression i praktikforløbet

**3. år**

Praktisk-pædagogisk:
Øvet og mere kompetent planlægning, gennemførelse og evaluering af varieret og differentieret undervisning

Fag-personligt:
Refleksivt arbejde med henblik på udvikling af egen professionelle identitet og personlige værdiorientering i relation til læreprofessionen.

Forskning og udvikling:
Analyse og anvendelse af teoretisk og videnskabelig viden til vurdering af teoretiske og praktiske problemstillinger. Anvendelse af faglige og videnskabelige metoder til undersøgelse af lærerfaglige problemstillinger.

**4. år**

Praktisk-pædagogisk:
Kompetent og selvstændigt samarbejde med andre om at gennemføre, analysere og udvikle velbegrundede undervisningsforløb i pædagogisk praksis. Vurdere, håndtere og reflektere over praktiske problemstillinger i et udviklingsperspektiv.

Fag-personligt:
Selvstændig og personlig integration af faglig viden, normer, holdninger og værdier som baggrund for udvikling af professionel autoritet, identitet og pædagogisk dømmekraft i praksis.

Forskning og udvikling:
Begrundet anvendelse af faglige metoder og viden til undersøgelse og vurdering af lærerfaglige problemstillinger mellem teori, empiri og praksis. Formidle undersøgelser af lærerfaglige problemstillinger mhp. identifikation af handlemuligheder.

## Mål og tilrettelæggelse af praktik

### Tredje studieår

|  |  |
| --- | --- |
| **Praktik på 3. studieår****”Den reflekterende udøver” - erfaring og forståelse****Mål for praktikken****Tilrettelæggelse af praktikken på uddannelsesskolen**Den studerende kan reflektere på et fagligt, pædagogisk og didaktisk grundlag over egne erfaringer og kompleksiteten i lærerarbejdet.Den lærerstuderendes opgaver og ansvar:* Den studerende skal være åben, nysgerrig og reflekterende over egen praksis.

Uddannelseslærerens opgaver og ansvar:* Uddannelseslæreren observerer og vejleder den studerende omkring de faglige, pædagogiske og didaktiske valg.
* Skabe mulighed for at den studerende gør egne erfaringer om kompleksiteten i lærerarbejdet.

Den studerende kan inddrage viden fra forskellige faglige perspektiver i en vekselvirkning mellem teori og praksis i udviklingen af professionel lærerfaglighedDen lærerstuderendes opgaver og ansvar:* Den studerende skal til vejledningsmøder komme med relevant teori, som understøtter de kommende lektioner.
* Den studerende skal kunne argumentere for valget af teorien i denne forbindelse.

Uddannelseslærerens opgaver og ansvar:* Uddannelseslæreren skal være åben over for den studerendes forslag og turde lade den studerende afprøve teorierne.
* Være observerende og guide den studerende i undervisningssituationen.
 | Den studerende kan lede et undervisnings- og læringsfællesskabDen lærerstuderendes opgaver og ansvar:* Den studerende skal selvstændigt kunne tage ansvar for læringsfællesskabet, herunder håndtering af eventuelle konflikter.

Uddannelseslærerens opgaver og ansvar:* Uddannelseslæreren skal kunne træde et skridt tilbage og lade den studerende lede klassen, men være klar til at støtte ved behov.
* Give feedback på den studerendes håndtering af opståede konflikter i fællesskabet.

**Dimensioner af lærerrollen**Gennemgående for alle studieår:* Læreren som didaktiker
* Læreren som fagperson
* Læreren som undersøger (og udvikler) af praksis
* Læreren som samarbejdspartner

Fokus på enkelte studieår:* Læreren som samarbejdspartner og retoriker
* Læreren som myndighedsperson

**Supplerende kommentarer**Analyse og anvendelse af teoretisk og videnskabelig viden til vurdering af teoretiske og praktiske problemstillinger. Anvendelse af faglige og videnskabelige metoder til undersøgelse af lærerfaglige problemstillinger. |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

### Fjerde studieår

|  |  |
| --- | --- |
| **Praktik på 4. studieår****”Den selvstændige og vel begrundende initiativtager” - vurdering og nytænkning****Mål for praktikken****Tilrettelæggelse af praktikken på uddannelsesskolen**Den studerende kan arbejde selvstændigt, ansvarligt og i samarbejde med andre om at planlægge, gennemføre, evaluere og udvikle undervisningsforløb.Den lærerstuderendes opgaver og ansvar:* Den studerende skal kunne samarbejde med klassens voksne.
* Den studerende skal kunne evaluere elevernes læringsudbytte og kunne tilpasse undervisningsforløbet herefter.

Uddannelseslærerens opgaver og ansvar: * Uddannelseslæreren skal invitere den studerende med i samarbejdet omkring klassen.
* Være åben overfor den studerendes ideer og input.

Den studerende kan samarbejde med kolleger om at vurdere og håndtere praktiske problemstillinger.Den lærerstuderendes opgaver og ansvar:* Den studerende skal være omstillingsparat og løsningsorienteret overfor små og store praktiske problemstillinger som opstår i løbet af en skoledag.

Uddannelseslærerens opgaver og ansvar:* Vejlede og støtte i forhold til løsninger af praktiske problemstillinger.

Den studerende kan tage vidensbaserede og velbegrundede initiativer med henblik på udvikling af professionel lærerfaglighed og dømmekraft. | Den lærerstuderendes opgaver og ansvar:* Den lærerstuderende viser at de kan omsætte den tilegnede viden i valg og udvikling af undervisningsforløb.
* Den lærerstuderende er reflekterende over egen dømmekraft.

Uddannelseslærerens opgaver og ansvar:* Skabe rum for refleksion og vidensudveksling.

**Dimensioner af lærerrollen**Gennemgående for alle studieår:* Læreren som didaktiker
* Læreren som fagperson
* Læreren som undersøger (og udvikler) af praksis
* Læreren som samarbejdspartner

Fokus på enkelte studieår:* Læreren som leder
* Læreren som kulturskaber og udvikler af praksis.

**Supplerende kommentarer**Begrundet anvendelse af faglige og videnskabelige metoder og viden til undersøgelse og vurdering af lærerfaglige problemstillinger mellem teori, empiri og praksis. Formidle undersøgelser af lærerfaglige problemstillinger med henblik på identifikation af nye handlemuligheder |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

## Kvalitetssikring og evaluering af praktikken

### Vejledning

Uddannelsesskolen sikrer gennem udformningen af rammerne for praktik og uddannelseslærernes støtte og vejledning under praktikforløbet, at de studerende får mulighed at tilegne sig kompetencer i forhold til målene i læreruddannelsen.

### Bedømmelse af praktikken

Uddannelsesskolen vurderer efter hvert praktikforløb om den studerende er bestået eller ikke bestået. Bedømmelsen tager afsæt i målene for praktikken.

# Referencer

Nærværende vejledning er udarbejdet på grundlag af følgende referencer:

* Uddannelses- og forskningsministeriet (2023). Bekendtgørelse om uddannelsen til professionsbachelor som lærer i folkeskolen.
* VIA University College Læreruddannelse (2023). Læreruddannelsen i Vestjylland - Nørre Nissum & Holstebro, Almen studieordning.
* VIA University College Læreruddannelse (2023). Partnerskabsaftale mellem VIA University College og samarbejdskommuner i Region Midtjylland.